**Dataansvarlig:**

Dataansvarlig er du der ejer klinik og indhenter data.

Er det også dig der behandler data, er du også databehandler.

Titel:

CVR nummer:

Adresse:

Telefon:

E-mail:

**Databehandler:**

Afleverer du data til anden person, der er ansat i dit firma, eller leverer du dine data til andet firma for behandling, skal du informere herom.

Er din databehandler ansat i dit firma, er der en bestemt procedure for beskrivelse af, hvordan en databehandler skal handle.

Benytter du andet firma skal du sikre, din databehandler opfylder dataforordningens krav. Det sker når firmaet oplyser dig om, at de overholder reglerne for databehandling ifølge EU’s dataforordning.

Cvr nummer:

Adresse:

***Journal føring og behandling af data:***

**Jeg har beskrevet hvilke personfølsomme oplysninger jeg bruger:**

**En personoplysning** er et overordnet begreb, der omfatter alle oplysninger, som kan henføres til en bestemt fysisk person, såsom navn og alder, men også personfølsomme oplysninger såsom helbredsoplysninger. Det gælder også oplysninger, som først i kombination med andre oplysninger kan henføres til en bestemt fysisk person. Enkeltmandsvirksomheder omfattes også af begrebet, idet de oplysninger kan henføres til en ejer.

**En personfølsom** oplysning er en oplysning om racemæssig eller etnisk baggrund, politisk, religiøs eller filosofisk overbevisning, fagforeningsmæssigt tilhørsforhold og oplysninger om helbredsmæssige og seksuelle forhold. Med den nye forordning omfattes også genetiske og biometriske\* data.

\*biometriske data: personoplysninger om fysiske karakteristika, såsom ansigtsbillede eller fingeraftryksoplysninger.

Ansvaret for at personfølsomme data ikke kommer i uvedkommendes kendskab ligger hos den dataansvarlige, og kan ikke samtykkes væk af den, der er i behandling.

Det er en personfølsom oplysning, at en klient går til en behandler. Det skal derfor sikres, at dette ikke kan læses ud af din fysiske kalender. Benytter du en elektronisk kalender på din smartphone, iPad eller lignende, skal du derfor sikre dig, at f.eks. synkronisering ikke sker til en usikret internetserver, men kun til en sikret internetserver eller sikret computer.

***Behandling af data.***

**Jeg følger persondatalovens krav om persondataoplysninger:**

* Har du en fysisk kalender, der også er din private kalender, skal du sikre dig, at det ikke kan læses ud af aftalen hvem og hvad det er for en aftale.
* Lige så snart du skriver en helbredsmæssig tilstand knyttet til en bestemt person, er det en personfølsom oplysning.
* Jeg bruger ikke cpr. numre. Der er oplysning om fødselsdato.
* Klientjournal i papirudgave er i aflåst kartoteksskab
* Ved udsmidning af journal i papirudgave, skal det ske ved makulering
* Jeg har styr på adgangskoder ved elektronisk brug til journalføring
* Jeg har beskrevet, hvem der har adgang til journaler og hvordan de skal behandle adgangskoder - også efter endt adgang.
* Jeg har beskrevet brug af USB-nøgle og opbevaring af denne.
* Jeg har beskrevet brug af firewall og sikkerhedsopdatering
* Jeg har beskrevet håndtering ved behandling af tidsbestilling via internettet og krypterede sider.
* En oplistning af klinikkens klienter med navn, adresse er opbevaret kun i aflåst arkivskab og benyttes kun af behandler.
	+ - Der er styr på procedure ved sikkerhedsbrist.
		- Der er beskrevet info om sikkerhed for server og database.
		- Der er udarbejdet procedure for indbrud i klinik / arkivskab.
		- Der er udarbejdet en procedure, der sikrer anmeldelse til datatilsynet inden for 72 timer efter brud på sikkerheden.
		- Jeg har beskrevet procedure for kopiering af journal fra smartphone til PC – kun kan ske til en sikret computer eller server. Det må f.eks. ikke gemmes på en ”cloud”.
		- Det anbefales, at man ikke bruger sin private smartphone, idet apps oftest beder om adgang til telefonens data.

**Jeg udleverer en samtykkeerklæring ved første møde med klient:**

Et samtykke er en viljestilkendegivelse, der skal være frivillig, specifik og informativ.

Den afgives frivillig uden tvang eller andet pres, den er afgivet som et reelt og frit valg. Klient kan afvise/tilbagetrække samtykket uden at det er til skade for den pågældende. Samtykke er specifik / konkret beskrevet til en konkret behandling (så detaljeret beskrevet som muligt) Samtykkeerklæring med en tilstrækkelig beskrivelse af hvad der gives samtykke til der er letforståelig og i en lettilgængelig form i et enkelt og klart sprog. Den registrerede skal informeres om mulighed for at trække samtykke tilbage inden afgivelse – samtykke skal være lige så let at trække tilbage som af afgive. Børns (indtil 13 år) samtykke i forbindelse med informationssamfundstjenester – skal gives af forældremyndighedsindehaver (artikel 8)

* + - Jeg ved hvad og har beskrevet hvad et samtykke skal indeholde, samt kan dokumentere at samtykke er givet efter reglerne.
		- Jeg har en udførlig beskrivelse af, hvad det er klienten skriver under på i samtykke erklæring
		- Jeg har oplyst, at der ved ændring i behandling eller formål med samtykke, indhentes ny samtykke
		- Jeg har en beskrivelse af hvordan klienten kan tilbagetrække sit samtykke.
		- Jeg har en beskrivelse af, om der sker udlevering til tredje part. Tredje part kan være andet firma, der behandler mine data, anden samarbejdspartner – f.eks. forskningsarbejde.
		- Jeg informere om muligheden for opbevaring af journal kan ske ved udlevering til klient.
		- Jeg oplyser, hvad persondata skal bruges til.
		- Jeg har beskrevet, hvad ja tak til nyhedsbrev medfører, og om det gives videre til tredje part.
		- Jeg har viden om og beskrevet hvornår en person har ret til at få personoplysninger slettet.
		- Jeg har oplyst om retten til at flytte sine personoplysninger til anden behandler.

***Fortrolighed***

Jeg sikrer det kun er undertegnede, der har adgang til personoplysninger, og jeg er underlagt tavshedspligt. Patientjournaler er gemt i aflåst kartoteksskab, der er placeret i klinikken.

Det er kun undertegnede, der har adgang til kartoteksskab. Jeg benytter ingen elektronisk udstyr til journalføring eller aftaler om behandling. Aftale om behandling skrives i fysisk kalender og kun med navn.

**Eller:**

Jeg sikrer, det kun er undertegnede, der har adgang til personoplysninger, og jeg er underlagt tavshedspligt. Patientjournaler er gemt på et USB-stik med adgangskode og kryptering. Alternativt kan USB-stik opbevares i aflåst skuffe eller skab, der er placeret i klinikken.

Tilsvarende gælder ved opbevaring af journaloplysninger på andre bærbare datamedier.

**Hver person, der har fået behandling, har første gang underskrevet en samtykkeerklæring.**

Jeg er bekendt med kommunikation på sociale medier. Jeg må ikke kommunikere med mine klienter over sociale medier som Facebook, da al data, som går igennem sådanne sider, tilhører ejerne af siderne. Dette betyder, at alt det, du skriver på Facebook, bliver gemt hos en tredjepart, der kan bruge det, som de har lyst. Dette gælder både private beskeder via sociale medier, samt kommentarer til andres opslag på sociale medier.